20/08/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 5 de agosto de 2014, da Xefatura Territorial da Consellería de da Coruña, pola que se concede a autorización dunha instalación eléctrica no concello de Zas (expediente IN407A202)

Resolución do 5 de agosto de 2014, da Xefatura Territorial da Consellería de Economía e Industria da Coruña, pola que se concede a autorización administrativa previa e de construción dunha instalación eléctrica no concello de Zas (expediente IN407A 2014/62). Visto o expediente para outorgamento de autorización administrativa previa e de construción da instalación eléctrica que a seguir se cita: Solicitante: Electra de Zas. Enderezo social: Vilardomato, 6 A Coruña Denominación: LIÑA DE MEDIA TENSIÓN SUBTERRÁNEA 20 KV DC E CENTRO DE CONTROL E MANOBRA RIAL DE ABAIXO-ZAS. Situación: Zas Características técnicas: – LMT soterrada, a 20 kV, en dobre circuíto, de 275 metros de lonxitude total, en condutor tipo RHZ1-2OL 12/20 kV 3(1×95 mm 2 Al+H16), con illamento XLPE e pantalla metálica de 16 mm 2, baixo tubo Ø160 mm, coa orixe e remate no dobre paso aéreo-soterrado dotado de pararraios autoválvulas, que se instalará no apoio metálico tipo C-3000/14 existente (compartido polas LMT Vilar do Mato-Central e Central-Longueirón), logo de entrar e saír no centro de control e manobra proxectado. Estará composta por: – Treito 1: de 165 metros de lonxitude, en canalización soterrada, coa orixe no paso aéreo-soterrado (parte da LMT Vilar do Mato-Central), que se instalará no apoio metálico tipo C-3000/14 existente e remate na fachada da Central Hidroeléctrica de Zas. – Treito 2: de 110 metros de lonxitude, coa orixe na fachada da Central Hidroeléctrica de Zas e remate no paso aéreo-soterrado (parte da LMT Central-Longueirón), que se instalará no apoio metálico tipo C-3000/14 existente, logo de transcorrer grampado aos muros e paredes interiores da Central Hidroeléctrica de Zas. – Novo centro de control e manobra que se instalará en local independente no interior do edificio da Central Hidroeléctrica de Zas existente (coordenadas UTM X: 507.395/Y: 4769.353), no cal se proxecta a instalación de: – Dous (2) seccionadores tripolares de dobre coitela, de accionamento manual, con mando e encravamento. – Un (1) interruptor automático de potencia ao baleiro, con transformadores de tensión e intensidade. – Un (1) transformador para servizos auxiliares de 25 kVA de potencia e relación de transformación 20/0,43-0,24 kV. – Equipos de control, protección e telemando. Cumpridos os trámites ordenados na Lei 24/2013, do 26 de decembro (BOE n.º 310), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54) esta Xefatura Territorial resolve: Conceder a autorización administrativa previa e a autorización administrativa de construción da dita instalación, cuxas características se axustarán en todas as súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra esta resolución, que non é definitiva en vía administrativa, cabe interpor recurso de alzada ante o conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107, 110, 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), sen prexuízo de que os interesados poidan interpor calquera outro recurso que se considere pertinente. A Coruña, 5 de agosto de 2014. O xefe territorial Isidoro Martínez Arca